Publication: Magyar Közlöny
Issue: MK-2001-117 (Year: 2001, Number: 117)
Era: 1990-2004
Section: 31/1996. (VI. 19.) IKM rendelet tartalmazza.
Paragraph Index: 136

1. A mester szakmai munkaterületének leírása A kelmefestő és -tisztító mester szakmája gyakorlása során — a szakmai etikai követelmények betartása mellett —, az alábbi tevékenységeket végzi: — használt — esetenként új — textíliák, bőrből, szőrméből készült ruházati termékek (cipő kivételével) tisztítása: — poláros vagy apoláros közegben, különböző segédanyagokkal, — adott technológiai feltételek mellett, — kéziszerszámokkal, gépekkel vagy egyéb berendezésekkel. A tisztítás mint komplex tevékenység a mosás, vegytisztítás, színezés, esetenként festés (pl. nappa bőrök), valamint speciális kikészítések műveleteit foglalja magában. Egy-egy részművelet (pl. foltkezelés, vasalás) a fogyasztó kívánságára önálló szolgáltatásként is végezhető.

Source: https://magyarkozlony.hu/hivatalos-lapok/4c170df974ed230dab9f72b600b4b73256ee2766/dokumentumok/9032daf369c9a7ce9d5e1bcc6b09d00b500d4101/letoltes